Munarbek Seyitbek ulı

Munarbek Seyitbek ulı — Qırǵızstanlı boksshı, eń jeńil salmaq boyınsha Olimpiada oyınlarınıń gúmis medal iyesi (2024), Jáhán chempionatınıń bronza medal iyesi (2023).

 Ómirbayanı 

 Karerasınıń baslanıwı 
Osh qalasında tuwılǵan. Segiz jasınan baslap boks penen shuǵıllana baslaǵan. AKXBK kishi rayonındaǵı Urqıy Salieva kóshesindegi kóp qabatlı úyde úlkeygen Munarbek OshMUdıń dene tárbiya fakultetin tamamlaǵan.

2012-jılı bolıp ótken Qırǵızstannıń jaslar arasındaǵı chempionatında 54 kilogrammǵa shekemgi salmaq kategoriyasınıń jeńimpazı.

 2024-jılǵı jazǵı Olimpiada oyınları 
2017-jıldan berli boks boyınsha Qırǵızstan qurama komandasınıń aǵzası. Qırǵızstannıń 2017-jıldaǵı úlkenler arasındaǵı chempionatınıń gúmis medalı iyesi, usı chempionatta 60 kg salmaqta sheshiwshi bellesiwde Ómirbek Malabekovǵa jeńilip qaldı. Dúysenqul Shopokov memorialınıń 2018-jılǵı finalisti. 2018-jılı studentler arasında boks boyınsha dúnyalıq chempionatınıń qola medalı iyesi (Elista, Rossiya).

Qırǵızstan chempionı (2018), mámleket vice-chempionı (2019). 2019-jılı Ekaterinburgta hám 2021-jılı Belgradta ótken Dúnya chemionatınıń qatnasıwshısı.

2019-jılı noyabrde Minsk qalasında ótken Viktor Livancev atındaǵı "A" kategoriyasındaǵı turnirdiń finalisti. 2022-jılı Belgradta ótken jeńimpazlar turniriniń altın medalınıń iyesi.

2023-jılı Tashkentte bolıp ótken Dúnya chempionatında tórt ret jeńiske erisip, biraq yarım finalda bolajaq chempion Abdumalik Xalokovǵa (Ózbekstan) utılıp, qola medal aldı. Finalǵa shıǵa almaǵanına qaramastan, Qırǵızstannıń birinshi wákili retinde dúnya chempionatında podiumǵa shıǵıp, onnan soń Qırǵızstannıń prezidenti Sadır Japarov sportshıǵa eki bólmeli kvartira sawǵa etti.

2022-jılǵı Aziya oyınlarınıń qatnasıwshısı. Livencev turniriniń (2023) hám Ispaniyadaǵı Boxam (2024) turniriniń jeńimpazı.

2023-jıldıń juwmaǵı menen Qırǵızstannıń eń jaqsı sportshısı ataldı.

 Dáslepki jeńisleri 
Munarbek Seyitbek ulı usı jıldıń mart ayında Italiyada bolıp ótken 2024-jılǵı Olimpiada oyınları ushın birinshi saralaw turnirinde qatnastı hám birinshi ushırasıwda braziliyalı Luis Olivera menen qarsılastı, nátiyjede Olimpiada oyınlarına jollama aldı. Ol may hám iyun aylarında Bangkokta ótkerilgen ekinshi saralaw jarısında tabıslı ótti. Qırǵızstanlı boksshı jarıstı italiyalı Mishel Baldassi ústinen jeńiske erisip, keyininen mozambikli Armando Sigauk, urugvaylı Lukas Fernandes hám ázerbayjanlı Shamil Askerovtı jeńedi. Olimpiada ushın birinshi qarsılasıwda ol Ayder Abduraimovdan (Ukraina) utılıp, biraq aqırǵı múmkinshilikti qoldan jibermey, indiyalı Sachinom Sivaxomga qarsı ushrasıwdı 5:0 esabında uttı hám Parij Olimpiadasına jol aldı.

Boksshı Franciyadaǵı Olimpiadaǵa jeke treneri Beganas Sultanbaevsiz barǵanlıǵı sebepli, oǵan Qırǵızstan boks saylandı komandasınıń bas treneri Dániyar Tólegen ulı trenerlik etken bolsa, ekinshi treneri ózbekstanlı Akmal Hasanov boldı. Xasanov qırǵızstanlı boksshı menen bolǵan sáwbetine tómendegishe túsinik berdi: "Munarbek Olimpiada oyınlarına jalǵız kelgenligi ushın biz benen shınıqtı. Ol mennen járdem soradı. Qońsı mámleketler menen dos sıpatında qatnaslar bolǵanı ushın biz oǵan járdem bergenimizden quwanıshlımız".

Ol 57 kilogrammǵa shekemgi salmaq kategoriyasında Olmpiada oyınlarında debyutlik bellesiwin kubalı Saydel Rodrigesti jeńdi. Amerikalı Jamal Xarvi menen bolǵan 1/4 finalda da qırǵızstanlı boksshınıń qolı bálent kelip, onnan soń yarım finalda Bolgariyanıń atınan shıqqan Xaver Ibanes penen bolǵan bellesiwdi eki bólip jeńip aldı. Finalda Abdumalik Xalokovdan bir ball menen utılıp qaldı. Usınıń menen, Munarbek gúmis medal taǵınıp, Qırǵızstan tariyxında Olimpiada oyınlarında medal alǵan birinshi boksshı boldı. Tariyxıy jeńisi ushın Sadır Nurxojaevich Japarov 10 million som hám KIA EV 9 úlgisindegi avtomashinaНа премии олимпийцам 104 млн сомов — кто какую сумму получил. Список sawǵa etti.

 Derekler 

Kategoriya:Sportshılar
Kategoriya:1996-jılı tuwılǵanlar
Kategoriya:1-yanvarda tuwılǵanlar
Kategoriya:Alfavit boyınsha shaxslar
Kategoriya:Boksshılar
Kategoriya:Qırǵızstan sportshıları